Diari Oficial de la Generalitat Valenciana


Sumari del DOGV 6216, del 01-03-2010 (2010/1908)

RESOLUCIÓ d'11 de febrer de 2010, de la Direcció General de Seguretat i Protecció Ciutadana, sobre revocació de delegació de competències.
------------------------------------------------------------------------------------------------------------------------------------------

### Dades del document

Número de DOGV
:   6216

Data del DOGV
:   01-03-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/1908


Data del document
:   11-02-2010

Organisme emissor
:   Conselleria de Governació

Tipus de document
:   Resolució

Anàlisi jurídica

 Descriptors 

:   * Conselleria de Governació
    * delegació de poders
    * competència administrativa

RESOLUCIÓ d'11 de febrer de 2010, de la Direcció General de Seguretat i Protecció Ciutadana, sobre revocació de delegació de competències. [2010/1908]  
Mitjançant Decret 100/2007, de 13 de juliol, del Consell, s'aprova el Reglament Orgànic i Funcional de la Conselleria de Governació, que estableix al seu article 10.1 g) que la Direcció General de Seguretat i Protecció Ciutadana, sota la dependència del conseller i de la Secretaria Autonòmica de Governació, exerceix les funcions establides en l'article 70 de la Llei del Consell i, entre altres, aquelles derivades de la gestió en matèria d'ajuda a les víctimes del terrorisme.   
El mateix Reglament Orgànic i Funcional de la Conselleria de Governació, estableix en l'article 15.2 que en cada una de les capitals de les províncies d'Alacant, Castelló i València, hi ha una direcció territorial, i que al capdavant de cada una d'elles es troba un director o una directora territorial, qui exercirà d'acord amb l'article 17.2 del mateix Reglament les funcions que li atribuïsquen les disposicions vigents, així com les que expressament li deleguen els centres directius competents.  
Per Resolució de 7 d'octubre de 2004, de la Direcció General d'Interior, es va delegar en la Direcció Territorial de la Conselleria de Justícia i Administracions Pública de València, la competència relativa a la tramitació i resolució dels expedients en matèria d'ajuda a les víctimes del terrorisme, previstos en la Llei 1/2004, de 24 de maig, de la Generalitat Valenciana, d'Ajuda a les Víctimes del Terrorisme.  
En virtut del que s'hi exposa, i de conformitat amb el que estableix l'article 63 de la Llei del Consell, i l'article 13 de la Llei 30/1992, de 30 de novembre, de Règim Jurídic de les Administracions Públiques i del Procediment Administratiu Comú, resolc:  
Primer  
Revocar la delegació de competències contingudes en el número 9 de l'apartat segon de la Resolució de 7 d'octubre de 2004, de la Direcció General d'Interior, relativa a la competència per a la tramitació i resolució dels expedients en matèria d'ajuda a les víctimes del terrorisme, previstos en la Llei 1/2004, de 24 de maig, de la Generalitat Valenciana, d'Ajuda a les Víctimes del Terrorisme.  
Segon   
La present resolució de revocació de delegació de competències produirà efectes a partir de l'endemà de la publicació en el Diari Oficial de la Comunitat Valenciana.  
Contra el present acte, que no posa fi a la via administrativa, les persones interessades podran interposar recurs d'alçada en el termini d'un mes, a comptar de l'endemà de la publicació, davant l'òrgan que el va dictar o davant l'òrgan superior jeràrquic d'aquest, el secretari autonòmic de Governació, de conformitat amb el que estableix l'article 107, en relació amb el 114 i següents, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sense perjuí que els interessats puguen interposar qualsevol altre que hi estimen procedent.  
València, 11 de febrer de 2010.- La directora general de Seguretat i Protecció Ciutadana: Sonia Vega Cueje.